مکہ کرین حادثہ

مکہ مکرمہ میں مسجد الحرام میں حرم مکی کے توسیعی منصوبہ کے تحت جاری تعمیرات کے مقام پر 11 ستمبر 2015ء کو جمعہ کی شام 5:10 پر طوفانی ہواؤں سے کرین چھت پھاڑ کر نیچے حجاج پر گری، سعودی شہری دفاع کے مطابق اس حادثہ میں 107 حجاج جاں بحق اور 238 زخمی ہوئے تھے۔ جائے حادثہ پر موجود ایک عینی شاہد کے مطابق،مقامی وقت 5:45 پر کرین صفا و مروہ کے اوپر مسجد حرام کی تیسرے منزل کی چھت کو پھاڑتے ہوئے اندر داخل ہوئی۔ مصدقہ مقامی خبروں کے مطابق، شہر مکہ میں شدید آندھی، طوفانی ہواؤں کے جھکڑ اور زبردست بارش ہو رہی تھی، یہی طوفان اور خرابی موسم اس حادثہ کا سبب بنا۔ یہ افسوسناک حادثہ ایسے وقت میں پیش آیا جب کہ دنیا بھر سے آئے ہوئے عازمین حج وہاں موجود تھے، نیز جمعہ کا دن ہونے کی وجہ سے عمرہ کرنے والوں کی تعداد بھی زیادہ تھی۔ متعلقہ حکام نے حادثہ میں زخمی ہونے والوں کو ہسپتالوں میں منتقل کرنے کے لیے 39 ایمبولینس فوری طور پر مہیا کی اور تمام ہسپتالوں کو چوکس کر دیا گیا۔

پس منظر 

حج کے ایام قریب ہونے کی بنا پر لاکھوں حجاج مسجد الحرام میں حج کے غرض سے موجود تھے۔ 11 ستمبر کو شام کا وقت تھا جب متعدد حجاج طواف اور سعی میں مصروف تھے، پچھلے ایک ہفتہ سے حرم اور گرد و نواح میں طوفانی آندھی چل رہی تھی۔ چونکہ پچھلے ایک طویل عرصے سے مکہ مکرمہ میں مسجد حرام کی توسیع کا کام جاری ہے اس لیے بہت سی کرینیں اور دیگر تعمیراتی سامان وہاں زیر استعمال ہیں۔ اچھانک تیز ہواؤں کے باعث صفا و مروہ میں تعمیراتی کام کے لیے تعینات کرین عازمین پر جا گری، 
مسجد حرم میں موجود ایک عینی شاہد کا کہنا ہے کہ

کرین 
اس حادثہ کا سبب بننے والی جرمن ساخت کرالر کرین لیبہر گروپ کی تیار کردہ ہے، مکہ میں اس کرین کا انتظام بن لادن گروپ کے پاس ہے اور اسے چلانے کی ذمہ داری ایک جرمن مسلمان انجینئر کو دی گئی ہے۔ پورے مشرق وسطی میں استعمال ہونے والی یہ سب سے بڑی کرین ہے۔ یہ کرین 200 میٹر بلند ہے، حادثہ سے قبل اس کرین کو مسجد حرام میں بھاری اشیاء اٹھانے کے لیے استعمال کیا جاتا رہا ہے، یہ کرین ایک مرتبہ میں تقریباً 75 ٹن وزن اٹھاتی ہے۔</small></small> مسجد حرام کی توسیع کی ذمہ داری بن لادن گروپ کو دی گئی ہے، نیز سعودی عرب میں بڑی بڑی عمارتیں بنانے کے ٹھیکے اسی کمپنی کے سپرد ہیں جو دنیا کی دوسری بڑی تعمیراتی کمپنی ہے۔ اس کمپنی کو محمد بن لادن (اسامہ بن لادن کے والد) نے قائم کیا تھا۔

جان بحق اور زخمی بلحاظ ملک 
حادثہ میں کئی ممالک کے عازمین حج جاں بحق اور زخمی ہوئے ہیں، لیکن ابھی تک ان عازمین حج کی شناخت ظاہر نہیں کی گئی۔

رد عمل 
  – بھارتی نائب صدرمحمد حامد انصاری نے افسوس کا اظہار کیا اور ہر ممکن حد تک مدد فراہم کرنے کی یقین دہانی کرائی۔ انہوں نے جان بحق ہونے والوں کے اہل خانہ سے ہمدری اور زخمیوں کی جلد صحت یابی کے لیے نیک خواہشات کا اظہار کیا۔
  — وزیر اعطم نواز شریف نے واقعہ پر گہرے رنج کا اظہار کیا اورسعودی عرب میں پاکستانی سفیر کو ہدایت کی کہ وہ ذاتی طور پر اسپتالوں میں جا کر زخمیوں کی ہر ممکن مدد کریں۔
  – وزیر اعظم نجیب رزاق نے ملائیشیا کے زخمی ہونے والے حجاج کی فوری طبی امداد کا مطالبہ کیا ہے۔

مزید دیکھیے 
 دوران حج حادثات

بیرونی روابط 
 کرین گرنے کی ایک ویڈیو

حوالہ جات 

2015ء میں آفات
2015ء میں سعودی عرب
اسلام میں 2015ء
تاریخ حج
حج
دوران حج حادثات
سعودی عرب میں حادثاتی اموات
عبادت گاہوں میں سانحات
فلم شدہ حادثاتی اموات
مکہ
مکہ مکرمہ میں اکیسویں صدی
مسجد الحرام
Short description is different from Wikidata